एक प्रोफेसर ने तो अपनी जान की कुर्बानी देकर छात्रों की जान बचाई. बाचा खान यूनिवर्सिटी में रसायन शास्त्र के प्रोफेसर शहीद सैयद हामिद हुसैन आज छात्रों की नज़र में हीरो हैं. प्रोफेसर सैयद हामिद हुसैन अपने पास नाइन एमएम का रिवाल्वर रखते थे. वह यूनिवर्सिटी में प्रोटेक्टर के नाम से मशहूर थे. वह महज 32 वर्ष के थे. उनके दो बच्चे भी हैं. उन्होंने न तो अपनी परवाह की, न अपने परिवार की और आतंकियों से लड़ने सामने आ गए.